Stanovisko Európskeho hospodárskeho a sociálneho výboru Využívanie hospodárskych a sociálnych príležitostí digitalizácie a zlepšenie digitálnej transformácie hospodárstva, najmä MSP, so zameraním na umelú inteligenciu a údaje sústredené na človeka

(prieskumné stanovisko)

(2021/C 374/02)

Spravodajkyňa: Antje GERSTEIN

Žiadosť o vypracovanie stanoviska slovinské predsedníctvo, 19.3.2021 Právny základ článok 304 Zmluvy o fungovaní Európskej únie Príslušná sekcia sekcia pre jednotný trh, výrobu a spotrebu Prijaté v sekcii 15.6.2021 Prijaté v pléne 7.7.2021 Plenárne zasadnutie č. 562 Výsledok hlasovania (za/proti/zdržalo sa) 217/0/1

1. Závery a odporúčania

1.1. Hoci sme sa zo súčasnej pandémie poučili, že práca na diaľku, práca z domu a pružné formy organizácie práce aspoň do určitej miery zostanú „novým normálnym stavom“, musíme zároveň pochopiť, že digitálne obchodné modely budú čoraz viac formovať náš svet práce. Tieto modely musia byť navrhnuté so zameraním na ľudí a hodnoty. V širšom spoločenskom zmysle je výzvou zaručiť digitálne začlenenie mimoriadne zraniteľných skupín.

1.2. Predpokladá sa, že výhody dokončeného digitálneho jednotného trhu v EÚ prispejú k hospodárskemu výstupu EÚ vo výške 415 miliárd EUR ročne. Hoci digitálna transformácia so sebou prináša významné príležitosti pre spoločnosti v celej EÚ, mnohé podniky nielenže čelia veľkej miere právnej neistoty pri svojich cezhraničných činnostiach, ale takisto im vážne hrozí, že zaostanú v dôsledku nedostatku zdrojov na prístup alebo investičných zdrojov, ako aj v dôsledku nedostatku zručností, ktorý sa spravidla týka mnohých MSP a osobitne ovplyvňuje mikropodniky.

1.3. Jedným z kľúčov k úspechu európskeho digitálneho jednotného trhu bude otvorenosť voči technológiám, ako je napríklad umelá inteligencia, pri regulácii nových digitálnych obchodných modelov a aplikácií a prístup k inovačnému financovaniu, aby MSP mohli využívať výhody týchto nových digitálnych aplikácií. EHSV takisto vypracoval štúdiu o umelej inteligencií v MSP, ktorá môže poskytnúť užitočné podnety ( 1 )

1.4. EHSV zaujal popredné miesto v diskusii o umelej inteligencii od svojho prvého stanoviska k umelej inteligencii v roku 2017, pričom za posledné roky vydal viacero stanovísk na túto tému. EHSV v súčasnosti pripravuje svoje formálne stanovisko k návrhu aktu Európskej komisie o umelej inteligencii (ďalej len „návrh aktu o umelej inteligencii“). Tento návrh sa predloží plénu EHSV v septembri a okrem iného sa bude zaoberať najmä definíciou umelej inteligencie, ktorá je dôležitým prvkom návrhu aktu o umelej inteligencii.

2. Kontext

2.1. Vzhľadom na plánované priority predsedníctva vypracovalo nadchádzajúce slovinské predsedníctvo Rady EÚ návrhy a v liste z 18. marca 2021 požiadalo výbor o vypracovanie prieskumných stanovísk k nim. Tieto oblasti politiky EÚ sú pre predsedníctvo mimoriadne dôležité.

2.2. Toto stanovisko je tak odpoveďou na žiadosť slovinského predsedníctva Rady EÚ o vypracovanie prieskumného stanoviska o hospodárskych a sociálnych príležitostiach digitalizácie.

2.3. Toto prieskumné stanovisko je zhrnutím viacerých tém týkajúcich sa digitalizácie, ktorými sa EHSV zaoberá v nedávnych alebo pripravovaných stanoviskách. Odpovedá na štyri otázky predložené predsedníctvom týkajúce sa aktu o správe údajov, aktu o digitálnych službách a aktu o umelej inteligencii. Všetky ďalšie relevantné informácie o týchto témach možno nájsť v príslušných stanoviskách EHSV ( 2 )

3. Všeobecné pripomienky

3.1. Kríza spôsobená ochorením COVID-19 zdôraznila, že EÚ z digitálneho hľadiska zaostáva, ale aj jej obrovský potenciál. Práve teraz si musíme uvedomiť, že EÚ potrebuje silný digitálny jednotný trh. To zahŕňa posilnenie jej kapacít v oblastiach, ako sú cloud computing, 5G a bezpečné používanie údajov. Aby sme udržali krok so svetovými aktérmi USA a Čínou, je potrebné investovať do silnej digitálnej Európy.

3.2. Predpokladá sa, že výhody dokončeného digitálneho jednotného trhu v EÚ prispejú k hospodárskemu výstupu EÚ vo výške 415 miliárd EUR ročne. Prediktívna údržba, digitálne platformy a kvantová výpočtová technika sú len tri príklady toho, aký významný vplyv budú mať digitálne technológie na digitalizáciu európskeho hospodárstva. Hoci digitálna transformácia so sebou prináša významné príležitosti pre spoločnosti v celej EÚ, mnohé podniky nielenže čelia veľkej miere právnej neistoty pri svojich cezhraničných činnostiach, ale takisto im vážne hrozí, že zaostanú v dôsledku nedostatku zdrojov na prístup alebo investičných zdrojov, ako aj v dôsledku nedostatku zručností, ktorý sa spravidla týka mnohých MSP a osobitne ovplyvňuje mikropodniky.

3.3. Hoci sme sa zo súčasnej pandémie poučili, že práca na diaľku, práca z domu a pružné formy organizácie práce aspoň do určitej miery zostanú „novým normálnym stavom“, musíme zároveň pochopiť, že digitálne obchodné modely budú čoraz viac formovať náš svet práce. Tieto modely musia byť navrhnuté so zameraním na ľudí a hodnoty.

3.4. V hospodárstve po pandémii musíme zaistiť, aby malé a stredné podniky v niektorých mimoriadne zasiahnutých odvetviach (odvetvia služieb, ako napríklad maloobchod alebo cestovný ruch) nestratili pôdu pod nohami, pretože investičné potreby sú príliš vysoké (a úspory sú po viac ako ročnej pandemickej situácii už vyčerpané). Tieto spoločnosti potrebujú osobitnú podporu pri digitálnej transformácii a ďalšom rozvoji obchodných modelov, čo sa musí odraziť v národných programoch obnovy prepojených s Európskym fondom obnovy. Európska komisia musí prevziať koordinačnú úlohu, aby sa zabránilo rozdrobenosti medzi rôznymi európskymi fondmi a aby sa zaistilo, že činnosti a projekty v tejto konkrétnej oblasti (digitálna transformácia MSP) sa zjednodušia.

3.5. Je potrebný vhodný politický rámec, aby sa zaistilo, že MSP budú môcť využívať príležitosti, ktoré digitalizácia prináša. Regulácia by sa mala zvažovať len v prípadoch, keď sa jasne predpokladá nepriaznivý vývoj. Inovácia a nové obchodné modely si vyžadujú určitý priestor na svoj rozvoj. Príliš unáhlené alebo prísne európske právne predpisy znevýhodňujú európske spoločnosti – najmä MSP – v porovnaní s medzinárodne pôsobiacimi korporáciami vo zvyšku sveta.

3.6. falošným recenziám , ktoré môžu podnikom spôsobovať nesmierne škody. EHSV podrobnejšie rozvinul tieto problémy, ktoré sú mimoriadne rozšírené na digitálnych platformách, vo svojom nedávnom stanovisku k aktu o digitálnych službách V niektorých oblastiach, najmä v odvetví služieb (t. j. maloobchod, cestovný ruch, stravovacie služby) existuje naliehavá potreba regulačného rámca, ktorý pomáha bojovať proti dezinformáciám v digitálnom priestore a umožňuje podniknúť kroky napríklad proti, ktoré môžu podnikom spôsobovať nesmierne škody. EHSV podrobnejšie rozvinul tieto problémy, ktoré sú mimoriadne rozšírené na digitálnych platformách, vo svojom nedávnom stanovisku k aktu o digitálnych službách ( 3 )

3.7. Pokrok v technickom vývoji a digitálnej transformácii hospodárstva so sebou takisto prináša určité riziká, na ktoré je potrebné myslieť, aby sa plne využil ich potenciál. Preto je potrebné zaistiť, aby boli spolu s technologickým pokrokom a digitalizáciou zabezpečené mechanizmy na zmierňovanie digitálneho vylúčenia mimoriadne zraniteľných skupín.

3.8. human-in-command k umelej inteligencii, v rámci ktorého ľudia naďalej ovládajú umelú inteligenciu v technickom význame a zároveň si ponechávajú možnosť rozhodnúť o tom, či, kedy a ako sa má v našej spoločnosti vo veľkom používať. EHSV víta európsku stratégiu v oblasti umelej inteligencie zverejnenú v roku 2018, oznámenie Komisie o etických usmerneniach pre dôveryhodnú umelú inteligenciu a jej schválenie siedmich požiadaviek na dôveryhodnú umelú inteligenciu. Okrem toho EHSV poukazuje napríklad na vplyv umelej inteligencie na pracovné miesta, na dôležitosť vytvorenia správnej rovnováhy medzi reguláciou, samoreguláciou a etickými usmerneniami a na vplyv umelej inteligencie na spotrebiteľov. EHSV zaujal popredné miesto v diskusii o umelej inteligencii od svojho prvého stanoviska k umelej inteligencii v roku 2017 ( 4 ) , pričom za posledné roky vydal viacero stanovísk na túto tému ( 5 ) . EHSV je zástancom tzv. prístupuk umelej inteligencii, v rámci ktorého ľudia naďalej ovládajú umelú inteligenciu v technickom význame a zároveň si ponechávajú možnosť rozhodnúť o tom, či, kedy a ako sa má v našej spoločnosti vo veľkom používať. EHSV víta európsku stratégiu v oblasti umelej inteligencie zverejnenú v roku 2018, oznámenie Komisie o etických usmerneniach pre dôveryhodnú umelú inteligenciu a jej schválenie siedmich požiadaviek na dôveryhodnú umelú inteligenciu. Okrem toho EHSV poukazuje napríklad na vplyv umelej inteligencie na pracovné miesta, na dôležitosť vytvorenia správnej rovnováhy medzi reguláciou, samoreguláciou a etickými usmerneniami a na vplyv umelej inteligencie na spotrebiteľov.

3.9. EHSV v súčasnosti pripravuje svoje formálne stanovisko k návrhu aktu Európskej komisie o umelej inteligencii (ďalej len „návrh aktu o umelej inteligencii“) ( 6 ) ; tento návrh sa predloží plénu EHSV v septembri. EHSV zatiaľ nemôže poskytnúť svoje formálne stanovisko k aktu o umelej inteligencii, ale môže ponúknuť niekoľko úvah o konkrétnej otázke predloženej slovinským predsedníctvom týkajúcej sa definície umelej inteligencie stanoveného v návrhu aktu o umelej inteligencii.

3.10. Pokiaľ ide o pracoviská, ako základná zásada vo veku digitalizácie musí byť zaručená dôstojná práca pre všetkých zamestnancov. V spoločnostiach musia byť zamestnanci a ich zástupcovia v ranom štádiu zapojení do zavádzania umelej inteligencie, ktorá priamo ovplyvňuje zamestnancov, a musia sa zapájať sa do stanovenia toho, ako sa má daná umelá inteligencia používať. Zamestnancov je potrebné predvídavo a včasne odborne pripravovať na nové pracovné miesta v digitálnom svete práce.

4. Konkrétne pripomienky

4.1. Predsedníctvo považuje umelú inteligenciu za najdôležitejší aspekt digitalizácie. Medzi ďalšie mimoriadne dôležité otázky patrí integrácia pokročilých technológií do spoločnosti a transformácia na gigabitovú spoločnosť. Pomocou vznikajúcich technológií, ako sú umelá inteligencia a dátové hospodárstvo, sa môže EÚ rýchlo zotaviť z krízy a stať sa vedúcou digitálnou spoločnosťou sveta.

4.2. Predsedníctvo požiadalo EHSV, aby odpovedal na štyri konkrétne otázky: — V akte o správe údajov sa zavádzajú nové obchodné modely, ako sú poskytovatelia služieb zdieľania údajov, ktoré podporia používanie údajov. Aký má EHSV názor na hospodársky účinok takýchto služieb? — V akte o správe údajov sa zavádzajú organizácie dátového altruizmu, ktoré uľahčia opakované použitie údajov sprístupnených fyzickými a právnickými osobami. To umožní poskytovať nové služby vrátane zberu údajov získaných od fyzických osôb na účely všeobecného záujmu. Aký má na to EHSV názor? — Aký je postoj EHSV k návrhu na konkrétnu definíciu umelej inteligencie (obsiahnutý v akte o umelej inteligencii prijatom v apríli 2021)? — Aký má EHSV názor na akt o digitálnych službách?

4.3. V akte o správe údajov sa zavádzajú nové obchodné modely, ako sú poskytovatelia služieb zdieľania údajov, ktoré podporia používanie údajov. Aký má EHSV názor na hospodársky účinok takýchto služieb ( 7 )?

4.3.1. EHSV sa domnieva, že akt o správe údajov je primeraný a potrebný vzhľadom na to, že spracúvanie, uchovávanie a výmena digitálnych údajov sú čoraz dôležitejšie pre hospodárstvo aj zo spoločenských a z občianskych dôvodov: jednotlivci, orgány verejnej správy a podniky podliehajú komplexnému, prepojenému regulačnému rámcu.

4.3.2. EHSV považuje uznanie užitočnosti kooperatívneho modelu pre zriadenie správy údajov a výmenu za užitočný nástroj na neutrálnu správu zdieľaných údajov. V tejto súvislosti nabáda Komisiu a členské štáty, aby podporovali MSP pri podnikaní iniciatív zameraných na rozvoj takýchto vzájomných organizácií na správu a výmenu údajov.

4.3.3. Družstvá a iné štruktúry založené na spolupráci sa javia ako mimoriadne vhodné na riadenie sprostredkovateľských činností a výmeny údajov alebo ich spoločného využívania občanmi (pracovníkmi, spotrebiteľmi, podnikateľmi) a spoločnosťami. Najmä družstvá umožňujú, aby sa v oblasti správy údajov zhodovali záujmy dotknutých osôb a záujmy družstevného držiteľa údajov, ktoré sú v tomto prípade vlastníctvom rovnakej dotknutej osoby, a preto by mohli zabezpečiť spoločné participatívne riadenie občanmi, podnikmi a podnikateľmi, ktoré a ktorí by mohli zohrávať dvojitú úlohu tak poskytovateľov, ako aj používateľov a príjemcov údajov. Tento mechanizmus by mohol podporiť atmosféru dôvery a otvorenosti, ktorá je základným predpokladom dobrej správy údajov na európskom digitálnom jednotnom trhu.

4.4. V akte o správe údajov sa zavádzajú organizácie dátového altruizmu, ktoré uľahčia opakované použitie údajov sprístupnených fyzickými a právnickými osobami. To umožní poskytovať nové služby vrátane zberu údajov získaných od fyzických osôb na účely všeobecného záujmu. Aký má na to EHSV názor ( 8 )

4.4.1. EHSV víta návrh na ustanovenie právneho predpisu pre organizácie zaoberajúce sa správou altruistických údajov. Podporuje požiadavku návrhu, aby boli tieto organizácie právnymi subjektmi pôsobiacimi na neziskovom základe a vo všeobecnom záujme, a hlavne aby boli autonómne a nezávislé, najmä od iných organizácií sledujúcich ciele komerčnej alebo ziskovej správy údajov.

4.4.2. Tieto charakteristiky spolu so zriadením osobitného verejného registra takýchto subjektov primerane uspokojujú potrebu transparentnosti, ochrany práv a záujmov občanov a podnikov, čo sú prvky charakterizujúce altruistickú výmenu údajov. Dosiahne sa tak zvýšenie úrovne dôvery všetkých zainteresovaných subjektov.

4.5. Aký je postoj EHSV k návrhu na konkrétnu definíciu umelej inteligencie (obsiahnutý v akte o umelej inteligencii prijatom v apríli 2021)?

4.5.1. EHSV víta jasné posolstvo Európskej komisie v jej nedávnom legislatívnom návrhu o umelej inteligencii, že základné ľudské práva a európske hodnoty sú v centre prístupu Európy k umelej inteligencii. Do tohto návrhu boli začlenené mnohé odporúčania EHSV z posledných rokov.

4.5.2. EHSV v súčasnosti pracuje na samostatnom stanovisku v reakcii na návrh, v ktorom sa bude zaoberať najmä definíciou umelej inteligencie uvedenou v návrhu, keďže tá je dôležitým prvkom návrhu aktu o umelej inteligencii.

4.5.3. V úvodnej poznámke EHSV zdôrazňuje, že umelá inteligencia je naďalej v zásade spornou koncepciou, keďže neexistuje žiadna jej všeobecne uznávaná definícia. Jedným z faktorov, ktoré komplikujú situáciu, je skutočnosť, že definície právnych pojmov sa líšia od čisto vedeckých definícií tým, že by mali spĺňať viaceré požiadavky vrátane inkluzívnosti, presnosti, zrozumiteľnosti, praktickosti a trvalosti, pričom niektoré z nich sú právne záväzné a niektoré sa považujú za dobrú regulačnú prax.

4.5.4. Na jednej strane sa návrh aktu o umelej inteligencii zaoberá nielen samotnou technológiou, ale aj tým, na čo a ako sa používa. Na druhej strane obsahuje konkrétnu definíciu umelej inteligencie vrátane zoznamu jej techník, ktoré patria do rozsahu pôsobnosti nariadenia. Zdá sa, že návrh aktu o umelej inteligencii sa zakladá na dvoch myšlienkach. Plánované stanovisko EHSV k aktu o umelej inteligencii sa bude podrobnejšie zaoberať tým, či je tento mierne neujasnený prístup vhodný na primerané riešenie osobitných výziev súvisiacich s umelou inteligenciou a podporu príležitostí, ktoré prináša.

4.6. Aký má EHSV názor na akt o digitálnych službách ( 9 )

4.6.1. EHSV víta návrh jednotného trhu s digitálnymi službami v čase, keď vznikli nové a inovatívne digitálne služby informačnej spoločnosti, ktoré menia každodenný život občanov EÚ a formujú a transformujú spôsob, akým komunikujú, nadväzujú kontakty, spotrebúvajú a podnikajú.

4.6.2. EHSV podporuje úsilie Komisie zabrániť fragmentácii vnútorného trhu v dôsledku rozrastania sa vnútroštátnych pravidiel a predpisov a žiada preto jasné vyjadrenie o tom, že tento akt o digitálnych službách je komplexnej povahy. Naskytá sa príležitosť stanoviť celosvetové normy pre digitálne trhy, ktoré môžu Európu priviesť do tejto novej éry a zabezpečiť vysokú úroveň bezpečnosti a ochrany spotrebiteľov na internete.

4.6.3. EHSV vyzýva Komisiu a členské štáty, aby vypracovali primeraný harmonogram na začatie diskusií a inkluzívnych verejných konzultácií a na vykonávanie nariadenia a stratégie. Je nevyhnutné zabezpečiť, aby v tomto procese zohrávali úlohu sociálni partneri a organizácie občianskej spoločnosti, aby sa tak dosiahli rovnaké podmienky pre všetkých aktérov.

4.6.4. EHSV víta väčšiu transparentnosť odporúčacích systémov a reklamy, ktorou sa zabezpečí, aby sa spotrebiteľom zobrazovali len také reklamy, o ktoré majú záujem.

4.6.5. EHSV konštatuje, že pokiaľ ide o zásadu krajiny pôvodu, existujú mnohé nedostatky, a kým na úrovni EÚ neexistuje prísnejšia regulácia, žiada, aby sa starostlivo zvážili alternatívne metódy, ako napríklad zásada krajiny určenia, a to najmä v daňových, pracovných a spotrebiteľských otázkach, s cieľom zabezpečiť spravodlivú hospodársku súťaž a najvyššiu možnú úroveň ochrany spotrebiteľa.

4.6.6. EHSV vyzýva na vytvorenie vhodného rámca, ktorý spoločnostiam umožní presadzovať spravodlivosť, spoľahlivosť a bezpečnosť svojich systémov umelej inteligencie pri zohľadnení najvyššej možnej úrovne ochrany spotrebiteľov a pracovníkov.

4.6.7. Výnimka zo zodpovednosti poskytovateľov hostingových služieb by sa mala prestať uplatňovať iba vtedy, ak je obsah zjavne nezákonný alebo ak bol označený ako nezákonný rozhodnutím súdu. EHSV odporúča, aby sa zaviedol pozitívny režim zodpovednosti pre online trhy, ktorý by sa uplatňoval v určitých prípadoch.

4.6.8. EHSV upozorňuje, že stojíme pred obrovskou úlohou dosiahnuť náležitú koordináciu všetkých relevantných nástrojov a iniciatív v rámci širšieho regulačného prístupu k platformovému hospodárstvu. Je potrebné vypracovať náležitý prehľad o spôsoboch začlenenia rôznych perspektív, ktoré majú vplyv na akt o digitálnych službách.

4.6.9. EHSV považuje zdaňovanie ( 10 ) , správu údajov, postavenie v zamestnaní, pracovné podmienky a ochranu spotrebiteľa za významné faktory niekedy nekalej súťaže v digitálnych hospodárstvach, ktoré si vyžadujú osobitnú pozornosť.

V Bruseli 7. júla 2021 Predsedníčka Európskeho hospodárskeho a sociálneho výboru Christa SCHWENG

(1) Štúdia Boosting the use of Artificial Intelligence in Europe's micro, small and medium-sized enterprises (Posilnenie využitia umelej inteligencie v európskych mikropodnikoch a malých a stredných podnikoch).

(2) Akt o správe údajov (Ú. v. EÚ C 286, 16.7.2021, s. 38); Akt o digitálnych službách (Ú. v. EÚ C 286, 16.7.2021, s. 70); Akt o umelej inteligencii.

(3) Akt o digitálnych službách.

(4) Ú. v. EÚ C 288, 31.8.2017, s. 1.

(5) Ú. v. EÚ C 440, 6.12.2018, s. 1; Ú. v. EÚ C 440, 6.12.2018, s. 51; Ú. v. EÚ C 240, 16.7.2019, s. 51; Ú. v. EÚ C 47, 11.2.2020, s. 64; Ú. v. EÚ C 364, 28.10.2020, s. 87.

(6) Zákon o umelej inteligencii.

(7) Akt o správe údajov.

(8) Akt o správe údajov.

(9) Akt o digitálnych službách.

(10) Ú. v. EÚ C 367, 10.10.2018, s. 73.